Huurders moet dít onthou as hulle kennis gee - Jou Geld | Solidariteit WêreldJou Geld | Solidariteit Wêreld
Huurders moet dít onthou as hulle kennis gee
As huurders kennis gee dat hulle hul huurkontrak beëindig, moet hulle onthou op watter datum hulle ooreengekom het om die eiendom te ontruim want as hulle nie op die ooreengekome datum uittrek nie, kan hulle vir daardie maand se huur aanspreeklik gehou word.
Indien die huurkontrak verstryk en die huurder het nie ŉ spesifieke datum gegee nie, word aanvaar dat die huurkontrak op ŉ maand-tot-maand-grondslag voortduur tensy die huurder spesifiek anders versoek of ŉ nuwe huurkontrak vir nog ŉ vaste termyn aangaan.
Huurooreenkomste bevat gewoonlik ŉ klousule wat die kennistydperk dek wat die eienaar of die huurder nodig het om met die huurkontrak voort te gaan (gewoonlik 40 of 80 werkdae voor die einde van die huurtydperk).
Indien die huurkontrak verstryk en die huurder het nie ŉ spesifieke datum gegee nie, word aanvaar dat die huurkontrak op ŉ maand-tot-maand-grondslag sal voortgaan, tensy die huurder spesifiek anders versoek of ŉ nuwe huurkontrak vir nog ŉ vaste termyn aangaan.
Indien die huurder nie op die ooreengekome datum uittrek nie, kan die eienaar die volle maand se huurgeld eis.
Selfs as ŉ volle maand se kennis gegee is en die huurder trek op die eerste of tweede dag van die volgende maand uit, kan die eienaar steeds die volle huur vir daardie maand eis.
Aan die ander kant, indien die huurder verkies om sy huurkontrak vroeg op te sê, moet hy onthou dat 20 besigheidsdae kennis vereis word. Die Wet op Verbruikersbeskerming is ŉ bietjie dubbelsinnig deur te sê dat “ŉ redelike” boete gehef sal word.
Indien ŉ huurder verkies om voor die ooreengekome datum uit te trek, verbeur hy die huur wat betaal is en is nie geregtig op ŉ terugbetaling deur die eienaar nie.
“Die meeste eienaars is simpatiek en gee huurders speling maar omdat daar dikwels ŉ reeks goed is wat moet gebeur, d.w.s. ŉ ander huurder wat die volgende dag intrek en hy moet sy perseel weer vir ŉ ander huurder ontruim, kan dit dikwels dinge vir al die betrokkenes erg bemoeilik indien die huurder nie uittrek op die dag waarop hy gesê het hy sou nie.”
Benewens die ekstra ongerief, is daar dikwels skoonmakers, tuiniers en dies meer wat herskeduleer sal moet word sowel as die werklike in- en uittrekinspeksies van die eiendom.
Bron: National Letting
Baie dankie vir die berig waarlik groot hulp. Net n vinnige vraag. Indien jy n huurder is en daar is heelwat wat die eienaar moet herstel, hoe lank moet mens wag voordat dit plaasvid en wat kan mens doen as dit langer as 3 maande neem om die herstelwerk te doen?